אין לבלבל עם אין לבלבל ערך זה עם הערך "קבוצת מוביסטאר ימאהה".

**קבוצת מוביסטאר** (באנגלית: **Team Movistar**) 
היא קבוצת אופני כביש ספרדית מסבב ה-UCI World Tour. הקבוצה מתמחה בעיקר בתחום הגרנד טורס, היא ניצחה בטור דה פראנס עם פדרו דלגדו (1988), מיגל אינדוראין (1991, 1992, 1993, 1994, 1995) ואוסקר פריירו (2006), בג'ירו ד'איטליה עם מיגל אינדוראין (1992, 1993), נאירו קינטנה (2014) וריצ'רד קאראפאס (2019). ובוואלטה אספנייה עם פדרו דלגדו (1989), אברהם אולנו (1998), אלחנדרו ולוורדה (2009) ונאירו קינטנה (2016). הקבוצה נוסדה ב-1980 והיא אחת מהקבוצות המקצועניות הוותיקות ביותר בעולם, ובמשך השנים השתנתה והחליפה שמות בהתאם.

ספונסרים
--------

הקבוצה נתמכת כלכלית על ידי חברת הטלקומוניקציה מוביסטאר (אנ') מאז שנת 2011. שגם משמשת כספונסרית של קבוצת מוביסטאר–ימאהה המוטורית.

היא רוכבת על אופני קניון (אנ').

היסטוריה ופעילות
----------------

הקבוצה בטור דה לה פרובנס, 2019
הקבוצה קמה בשם "ריינולדס" בשנת 1980. בשנותיה הראשונות הייתה קבוצה קטנה שמיעטה לנצח בזירה הבינלאומית, אך ב-1988 ערכה את הפריצה הגדולה שלה, כשניצחה עם פדרו דלגדו (אנ') את הטור דה פראנס, בנוסף לניצחון הכללי, דלגדו גם ניצח את הקטע ה-13 במרוץ. ב-1989 דלגדו רשם עבור הקבוצה הישג בכיר נוסף, כשניצח את הוואלטה אספנייה.

בשנות ה-90 של המאה ה-20, הקבוצה ביססה את עצמה כאחת מקבוצות הגרנד טורס הבכירות בענף עקב ניצחונותיו של מיגל אינדוראין בטור דה פראנס (1991, 1992, 1993, 1994, 1995) ובג'ירו ד'איטליה (1992, 1993). אינדוראין רכב בכל הקריירה המקצועית שלו בקבוצה, ופרש בתום 1996 מרכיבה מקצועית.

ב-1998, אברהם אולנו, רוכב הקבוצה, שיחזר את ההישג של דלגדו עשר שנים קודם לכן וניצח את הוואלטה אספנייה. הקבוצה רשמה בוואלטה מרוץ מאוד מוצלח, כשניצחה חמישה קטעים (ארבעה עם חוזה מריה חימנז ואחד עם אולנו).

הגרנד טור הבא שהקבוצה ניצחה בו היה הטור דה פראנס ב-2006, לאחר פסילתו של פלויד לאנדיס, אוסקר פריירו, שסיים במקור במקום השני, ניצח במרוץ.

בעשור השני של המאה ה-21, שני הרוכבים הבולטים של הקבוצה היו אלחנדרו ולוורדה ונאירו קינטנה. ואף על פי שהקבוצה נחשבת כקבוצה של גרנד טורס, ולוורדה דומיננטי גם בקלאסיקות האביב, כשניצח את לה פלש ואלון 5 פעמים (2006, 2014, 2015, 2016, ו-2017) ובמונומנט לייז'–בסטון–לייז' 4 פעמים (2006, 2008, 2015 ו-2017). קינטנה ניצח עבור הקבוצה את ג'ירו ד'איטליה 2014 ואת וואלטה אספנייה 2016 וסיים שני בטור דה פראנס 2013 ו-2015 ובג'ירו ד'איטליה 2017. בנוסף לכך קינטנה גם בלט במרוצי קטעים, הוא ניצח את טירנו - אדריאטיקו ב-2015 ו-2017 ואת טור דה רומאנדי ב-2016. קינטנה עזב את הקבוצה לטובת ארקאה–סאמסיק הצרפתית ב-2020.

בעונת 2019 צולמה על הסדרה סדרת דוקו, שנקראת The Least Expected Day: Inside the Movistar Team 2019 וזמינה לצפייה בנטפליקס.

סגל הקבוצה
----------

* קולומביהקולומביה חואן דייגו אלבה
* ספרדספרד חורחה ארקס
* ספרדספרד הקטור קרטרו
* איטליהאיטליה דריו קאטלדו
* בריטניהבריטניה גבריאל קולייג
* ספרדספרד אימאנול ארוויטי
* ספרדספרד איוואן גרסיה קורטינה
* פוארטו ריקופוארטו ריקו אבנר גונזלס
* גרמניהגרמניה יורי הולמן
* ספרדספרד אִינְיִיגוֹ אֵלוֹסֵגִי
* שווייץשווייץ יוהאן ג'ייקובס
* ארצות הבריתארצות הברית מטאו יורגנסון
* קולומביהקולומביה מיגל אנחל לופס
* ספרדספרד לואיס מאס
* ספרדספרד אנריק מאס
* ספרדספרד סבסטיאן מורה
* אוסטריהאוסטריה גרגור מילברגר
* דנמרקדנמרק מת'יאס נורסגרד
* פורטוגלפורטוגל נלסון אוליביירה
* ספרדספרד אנטוניו פדררו
* ספרדספרד אדוארד פרדס
* ספרדספרד חוסה חואקין רוחאס
* קולומביהקולומביה אינר אוגוסטו רוביו
* ספרדספרד סרחיו סמיטייר
* ספרדספרד גונזלו סראנו
* ספרדספרד מארק סולר
* ספרדספרד אלברט טורס
* ספרדספרד אלחנדרו ולוורדה
* ספרדספרד קרלוס ורונה
* איטליהאיטליה דווידה ויללה

פרשיות סמים
-----------

אנחל ארויו, אחד מרוכבי הקבוצה שגם ניצח עבורה את הוואלטה אספנייה ב-1982, נמצא חיובי בבדיקת ריטלין רק 48 שעות לאחר הניצחון. ארויו היה הרוכב הראשון שניצח את הוואלטה ונפסל עקב סמים.

אלחנדרו ולוורדה, אחד מרוכבי הקבוצה הבכירים, הושעה לשנתיים החל מ-1 בינואר 2010 לאחר שה-DNA שלו נקשר למבצע פוארטו.

עוד אחד מרוכבי הקבוצה שהושעה היה ג'יימי רוסון, שהושעה על ידי ה-UCI לארבע שנים מפברואר 2019 לאחר חריגות בפספורט הביולוגי שלו, לאחר ההשעייה מוביסטאר ביטלה את חוזהו.

קישורים חיצוניים
----------------

ויקישיתוף מדיה וקבצים בנושא **קבוצת מוביסטאר** בוויקישיתוף
* אתר האינטרנט הרשמי של קבוצת מוביסטאר
* קבוצת מוביסטאר, ברשת החברתית פייסבוק

* קבוצת מוביסטאר, ברשת החברתית טוויטר

* קבוצת מוביסטאר, ברשת החברתית אינסטגרם

הערות שוליים
------------

1. ↑  לאחר פסילתו של פלויד לאנדיס
2. ↑  הגרנד טור הראשון שהקבוצה מנצחת לאחר הפסילה של ארויו
3. ↑  Roson handed four-year ban for biological passport anomalies, cyclingnews.com